Document ID: /roh_data/filtered/Billingualer_Corpus_interleaved-de-rm.jsonl.gz/727

This is a text translated from German to Rumantsch Grischun.
Immer am 2. Donnerstag im November: Tochtertag!

Im Rahmen des Lehrstellenprojektes 16+ der Schweizerischen Konferenz der Gleichstellungsbeauftragten wurde 2001 ein erster Tochtertag in der Schweiz durchgeführt - mit durchschlagendem Erfolg. Sehr viele Väter und Töchter haben sich beteiligt und die Rückmeldungen - auch jene der beteiligten Betriebe - waren praktisch durchwegs positiv.

Der erste Tochtertag richtete sich v. a. an die Väter, um bewusst zu machen, welche wichtige Rolle diese im Berufswahlprozess ihrer Töchter einnehmen. "Ich weiss jetzt endlich, was mein Papa den ganzen Tag macht. Es hat mir riesig gefallen!" war eine der Reaktionen auf den ersten Tochtertag 2001. Auch dieses Jahr sind Väter besonders angesprochen, aber auch Mütter sollen ihre Töchter mit zur Arbeit nehmen. Töchter zwischen der 4. und 9. Schulklasse begleiten ihre Eltern am 14. November zur Arbeit.

Warum nur für Mädchen?

Nach wie vor ist es so, dass im Bereich der Berufswahl und der späteren Ausbildung grosse Unterschiede vorhanden sind bei Jungen und Mädchen - trotz der faktischen Gleichstellung bezüglich Möglichkeiten. Drei von vier Mädchen, die eine Berufslehre machen, wählen einen Büro- oder Verkaufsberuf, einen Beruf im Gastgewerbe oder der Schönheits- und Körperpflege. Dagegen ist an sich nichts einzuwenden. Aber die Mädchen gehen an vielen spannenden Berufen vorbei. Zum Beispiel sind nur 6 Prozent der angehenden Schreinerinnen und Schreiner junge Frauen. Viel mehr junge Frauen machen eine zweijährige Lehre (drei Viertel im Vergleich zu einem Viertel bei den Jungen), ganz wenige eine vierjährige (10 vs. 90 Prozent). Und die gewählten Berufe bieten oft wenig Entwicklungsmöglichkeiten. Dies führt später zu den bekannten Nachteilen.

Bis heute ist für die Knaben die Aussicht auf eine lebenslange Berufstätigkeit und finanzielle Unabhängigkeit noch selbstverständlicher als für die Mädchen. Obwohl die Erwerbsquote der Frauen kontinuierlich steigt und für immer mehr Frauen die Erwerbstätigkeit ein wichtiger, teilweise notwendiger Lebensbereich geworden ist, gehen viele Mädchen die Berufswahl nicht mit derselben Selbstverständlichkeit und langfristigen Perspektive an wie die Knaben. Deshalb richtet sich der Tochtertag an die Mädchen. Sie brauchen im Bereich der Berufswahl eine besondere Unterstützung. Der Tochtertag stärkt das Selbstwertgefühl der Mädchen und erleichtert es ihnen, eigene Lebensperspektiven zu entwickeln.

Der Tochtertag 2002 in der kantonalen Verwaltung

Innerhalb der kantonalen Verwaltung sind dieses Jahr alle Mitarbeitenden durch die Regierung eingeladen, sich am Tochtertag zu beteiligen. Die Regierung signalisiert damit ihre offene und zukunftsgerichtete Haltung bezüglich der Ausbildung und beruflichen Entwicklung von jungen Frauen und möchte damit auch ein Zeichen für andere Betriebe im Kanton setzen. Denn es ist auch aus betrieblicher Sicht angezeigt, das Potenzial der jungen Frauen gezielt zu fördern. Um den Tag abzurunden offeriert die Regierung einen Apéro für alle beteiligten Eltern und Töchter. Dieser dient dem Austausch über die gemeinsamen Erlebnisse und Eindrücke und wird in Chur und in den Regionen - in Zusammenarbeit mit den regionalen Tiefbauämtern - angeboten werden.

Alle Lehrpersonen der Mittel- und Oberstufe wurden mittels eines Schreibens dazu aufgefordert, den Mädchen am 14. November nach Möglichkeit Dispens für den Tochtertag zu geben. Dies wird also sicher ein spezieller, bunter und bereichernder Tag in den kantonalen Amtsstuben werden. Und hoffentlich nicht nur in diesen, sondern auch in vielen anderen bündnerischen Betrieben!

Informationen:

Weitere Informationen zum Tochtertag finden sich unter

www.tochtertag.ch

oder können bestellt werden bei: 16+ Lehrstellenprojekt der Schweizerischen Konferenz der Gleichstellungsbeauftragten, Wilhelmstrasse 6, 8005 Zürich, Tel. 01/271 44 90, Fax 01/271 44 91,

tochtertag@16plus.ch

.

Gremium: Stabsstelle für Gleichstellungsfragen

Quelle: dt Stabsstelle für Gleichstellungsfragen

Data: 30.10.2002

Adina la segunda gievgia dal november: di da las figlias!

En il rom dal project da plazzas d'emprendissadi 16+ da la conferenza svizra da las delegadas a l'egualitad tranter dunnas ed umens è vegnì realisà l'onn 2001 en Svizra in emprim di da las figlias - e quai cun persvadent success. Blers babs e bleras figlias èn sa participads e las reacziuns - er quellas dals manaschis participads - èn stadas praticamain ordvart positivas.

L'emprim di da las figlias è sa drizzà surtut als babs, per far conscient tge rolla impurtanta ch'ils babs han sin il process da la tscherna da professiun da lur figlias. "Jau sai ussa finalmain tge che mes bab fa l'entir di. Igl è plaschì zunt bain a mai!" è stada ina reacziun sin l'emprim di da las figlias 2001. Er quest onn èn dumandads en spezial ils babs, però er las mammas duain prender lur figlias a la lavur. Figlias tranter la 4. e la 9. classa accumpognan ils 14 da november lur geniturs a la lavur.

Pertge mo per mattas?

Igl è anc adina uschia che sin il champ da la tscherna da professiun e da la scolaziun posteriura existan grondas differenzas tranter giuvens e giuvnas - malgrà l'egualitad factica concernent las pussaivladads. Trais da quatter giuvnas che fan in emprendissadi tschernan ina professiun da biro u da vendita, ina professiun en la restauraziun u da cosmetica e da l'igiena dal corp. Encunter quai n'èsi en sasez betg d'opponer. Però las mattas passan sperasvi a bleras professiuns interessantas. Per exempel, mo 6 pertschient da las/ils scrinari(a)s futur(a)s èn giuvnas. Bler dapli dunnas giuvnas fan in emprendissadi da dus onns (trais quarts en cumparaziun cun in quart tar ils mats), fitg paucas fan in emprendissadi da quatter onns (10 pertschient vs. 90 pertschient). Las professiuns tschernidas porschan savens paucas pussaivladads da svilup. Quai maina pli tard als dischavantatgs enconuschents.

Enfin oz èn las perspectivas per in'activitad professiunala per vita duranta e per l'independenza finanziala pli evidentas per ils mats che per las mattas. Cumbain che la quota d'activitad da gudogn da las dunnas crescha constantamain e cumbain che l'activitad da gudogn è vegnida per adina dapli dunnas in sectur da la vita impurtant e per part necessari n'entschaivan bleras mattas la tscherna da professiun betg cun la medema evidenza e las medemas perspectivas a lunga vista sco ils mats. Perquai sa drizza il di da las figlias a las mattas. Ellas dovran en il sectur da la tscherna da professiun in sustegn spezial. Il di da las figlias rinforza la conscienza da sasez da las mattas e facilitescha ad ellas da sviluppar atgnas perspectivas da vita.

Il di da las figlias 2002 entaifer l'administraziun chantunala

La regenza ha envidà quest onn tut ils collavuraturs entaifer l'administraziun chantunala da sa participar al di da las figlias. La regenza signalisescha uschia sia tenuta averta e progressiva concernent la scolaziun ed il svilup professiunal da las dunnas giuvnas e vuless metter in signal per auters manaschis dal chantun. Pertge ch'igl è inditgà er ord vista dal manaschi da promover sistematicamain il potenzial da las dunnas giuvnas. A la fin dal di porscha la regenza in aperitiv a tut ils geniturs participads ed a lur figlias. Quel serva al barat da las experientschas e da las impressiuns communablas e vegn purschì - en collavuraziun cun ils uffizis regiunals da construcziun bassa - a Cuira ed en las regiuns.

Tut il persunal d'instrucziun dal stgalim da mez e dal stgalim superiur è vegnì intimà entras ina brev da dispensar tenor pussaivladad las mattas ils 14 da november. En ils uffizis ed ils biros chantunals vegn quai franc ad esser in di spezial, colurà e da grond enritgiment. E speranza betg mo en quels mabain er en blers auters manaschis dal Grischun!

Infurmaziuns:

Ulteriuras infurmaziuns sur dal di da las figlias pon ins chattar sut

www.tochtertag.ch

u empustadar tar: 16+ Lehrstellenprojekt der Schweizerischen Konferenz der Gleichstellungsbeauftragten, Wilhelmstrasse 6, 8005 Zürich, tel. 01 271 44 90, fax 01 271 44 91,

tochtertag@16plus.ch

.

Gremi: post da stab per dumondas d'egualitad

Funtauna: rg post da stab per dumondas d'egualitad

Data: 30.10.2002